Tura ihi, segmi temmug tɛedda dayen, yefka-d tasleḍt-is (analyse) ɣef wamek yettwali d unamek n wayen i d-yellan. Γef tmuɣli-s, ahat akken yebɣu yili, tezmer tallsa ad tessirem i yigmaḍ igerrzen imi i tikkelt tamezwarut i mtawan yisertanen ɣef twennaḍt, maca, seg tama niḍen, ur ilaq ad ɣeflen yimdanen amzun tefra, wanag yewwi-d ad kemmlen aḥrasnsen ɣef yimḍebbren alama yeqqel wawal d tigawt. Skud ar tura, ɣas myefkan merra lɛehd i lɛali d tezdeg n ugama, maca acemma ur yettwassemres deg tidet ɣef wannar. Yuɣ lḥal, akken ɛeqlen umeqqran d umeẓyan, liḥala n twennaḍt tenṭer almi dayen kan almi neḥḍer i lexsas n waman ula deg ccetwa. Rnu, ssmamat n waṭṭan n twennaḍt acḥal-aya segmi i dbanen deg umaḍal-a ɣas ma mačči i medden merra.